BOVARY-WEB	Peth hèt de qué uns pòts venosi o libertins l’auien mormolhat ues frases analògues, se resistie a creir en candor des d’Emma; e les metie en dobte, donques que, sivans didien, es discorsi exageradi non èren senon era envolòpa des afèctes mediòcres; coma s’en cèrtes ocasions era plenitud dera amna non ragèsse des mès uedes metafòres, pr’amor qu’arrés pòt dar era imatge exacta des pròpries concepcions, dolors e besonhs e qu’era paraula umana, que damb era voleríem atrendir es esteles, non ei qu’un caudèr horadat que recuelh coma pòt es nòstes melodies, sonque bones entà hèr dançar as ossi.